Rettleiande vedlegg til SSA-T – Tilpassingsavtalen  
– versjon 2015

Innhald:

[Bilag 1: Kundens kravspesifikasjon 2](#_Toc423604574)

[Bilag 2: Leverandørens løsningsspesifikasjon 4](#_Toc423604575)

[Bilag 3: Kundens tekniske plattform 6](#_Toc423604576)

[Bilag 4: Prosjekt- og fremdriftsplan 7](#_Toc423604577)

[Bilag 5: Testing og godkjenning 9](#_Toc423604578)

[Bilag 6: Administrative bestemmelser 12](#_Toc423604579)

[Bilag 7: Samlet pris og prisbestemmelser 14](#_Toc423604580)

[Bilag 8: Endringer i den generelle avtaleteksten 18](#_Toc423604581)

[Bilag 9: Endringer av leveransen etter avtaleinngåelsen 19](#_Toc423604582)

[Bilag 10: Lisensbetingelser for standardprogramvare og fri programvare 20](#_Toc423604583)

# Bilag 1: Kunden sin kravspesifikasjon

*Skal fyllast ut av Kunden. Kunden skal i vedlegg 1 spesifisere det Leverandøren skal fylle ut i andre vedlegg.*

## Avtalens punkt 1.1 Omfanget av avtalen

I dette vedlegget skal Kunden spesifisere det som skal utviklast eller tilpassast for Kunden, og i tillegg krav til integrasjonar og andre tenester knytte til tilrettelegging av programvara for Kunden.

Dersom avtalen også gjeld leveranse av utstyr, skal dette gå fram her.

Dersom leveransen skal fungere saman med Kunden si eksisterande tekniske plattform, skal dette kome fram her. (Kunden si eksisterande tekniske plattform skal skildrast i vedlegg 3.)

## Avtalens punkt 2.3.2 Samvirke med utstyr og anna programvare

Eventuelle krav til samvirke mellom leveransen og programvare og utstyr som Kunden har spesifisert i vedlegg 3, skal kome fram her.

Dersom Leverandøren er ansvarleg for integrasjon av programvare som skal leverast med anna programvare (som Kunden har skildra i vedlegg 3), skal integrasjonen gjennomførast i samsvar med krav som vert presiserte her.

Kunden skal her i vedlegg 1 spesifisere kva for integrasjonar Leverandøren har resultatansvar og framdriftsansvar for og kva for nokre som eventuelt skal leverast som tilleggstenester (innsatsforplikting).

## Avtalens punkt 2.3.3 Gjennomføringsmetode

Dersom Kunden har spesielle krav til metode, verktøy eller miljø, skal dette kome fram her.

Kunden skal stille krav til korleis detaljspesifiseringsarbeidet skal gjennomførast, medrekna kva slags krav til rutinar og retningslinjer som skal følgast.

## Avtalens punkt 2.3.6 Dokumentasjon

Kunden sine krav til dokumentasjon skal gå fram her.

## Avtalens punkt 2.3.7 Opplæring

Dersom opplæring er ein del av leveransen, skal dette gå fram her.

## Avtalens punkt 2.3.8 Konvertering

Dersom Leverandøren skal gjennomføre konvertering av Kunden sine data, skal dette spesifiserast her.

Dersom Leverandøren skal utvikle eller levere separate konverteringsprogram for uttrekk eller innlesing av data, skal dette oppgivast her.

## Avtalens punkt 4.2 Ytingsnivå

Dersom partane ikkje har inngått avtale om vedlikehald og service, skal krav til Leverandøren sine ytingar i garantiperioden spesifiserast her.

## Avtalens punkt 9.1 Eksterne rettslege krav og tiltak generelt

Kunden skal i vedlegg 1 identifisere kva for rettslege krav eller lovpålagde krav til Leverandøren (partsspesifikke krav) som har relevans for inngåing og gjennomføring av denne avtalen. Det er her medrekna Kunden sitt ansvar å konkretisere relevante funksjonelle krav og sikkerheitskrav for leveransen her i vedlegg 1.

## Avtalens punkt 9.2 Personopplysningar

Nærare reglar om korleis personopplysningar skal behandlast, medrekna relevante sikkerheitstiltak og krav til lagringstid og sletting mv., skal opplysast her.

## Avtalens punkt 9.3 Informasjonssikkerheit

Eventuelle funksjonelle krav til sikkerheit i løysinga og andre sikkerheitskrav skal kome fram her.

## Avtalens punkt 10.2.2 Sikkerheit for tilgang til kjeldekode mv.

Dersom Leverandøren skal tilby avtale om deponering av kjeldekode eller anna løysing (f.eks. oppfyllingsgaranti frå mor- eller søsterselskap) som i tilfredsstillande grad sikrar kunden sine interesser dersom Leverandøren skulle gå konkurs, eller av andre grunnar skulle verte ute av stand til eller sluttar å levere tenestene sine i samsvar med denne avtalen eller ein tilhøyrande vedlikehaldsavtale, skal Kunden stille krav om dette her.

## Avtalens punkt 10.6 Leverandøren sitt verktøy og metodegrunnlag

Dersom Leverandøren, underleverandørar og eventuelle andre heimelshavarar ikkje skal kunne bruke verktøy og metodegrunnlag som berre dei har rettar til i gjennomføring av leveransen, skal dette kome fram her.

# Vedlegg 2: Løysingsspesifikasjonen til leverandøren

*Leverandøren skal, basert på vedlegg 1 Kunden sin kravspesifikasjon, skildre leveranse/løysinga si her.*

*Leverandøren bør vere merksam på at avvik, atterhald og andre endringar i vedlegg 2 til Kunden sitt krav i vedlegg 1 ved tilbodsinnlevering kan medføre at tilbodet vert avvist av Kunden.*

## Avtalen punkt 1.1 Omfanget av avtalen

Dersom det etter Leverandøren si meining er openberre feil eller uklare punkt i kravspesifikasjonen frå Kunden, skal Leverandøren påpeike dette her.

Dersom oppgradering av den tekniske plattforma til Kunden er nødvendig for Kunden si utnytting av leveransen, skal Leverandøren påpeike dette her.

Leverandøren skal her i vedlegg 2 orientere Kunden om sannsynlege konsekvensar som aktuelle tilpassingar vil ha for kompleksitet og pris på framtidig vedlikehald av standardsystem og tilpassing.

## Avtalens punkt 2.3.2 Samvirke med utstyr og anna programvare

Dersom Leverandøren er ansvarleg for integrasjon av programvara med anna programvare som Kunden har skildra, skal dei eventuelle føresetnadene Leverandøren har for integrasjonsarbeidet, gå fram her.

Dersom Leverandøren meiner at Kunden si skildring av integrasjonar ikkje er tilstrekkeleg godt spesifisert til at dei kan ta på seg framdrifts- og resultatansvar for integrasjonen, skal det oppgivast her.

## Avtalens punkt 2.3.3 Gjennomføringsmetode

Leveransen skal gjennomførast ved hjelp av dei metodane, med det verktøyet og i det miljøet som Leverandøren skildrar her.

## Avtalens punkt 2.3.8 Konvertering

Dersom Leverandøren skal gjennomføre konvertering av Kunden sine data, skal Leverandøren skildre framgangsmåten her.

Dersom Leverandøren skal utvikle eller levere separate konverteringsprogram for uttrekk eller innlesing av data, skal løysingsspesifikasjon for slike konverteringsprogram oppgivast her.

Leverandøren skal spesifisere korleis han vil sikre seg at Kunden har tatt sikkerheitskopi av Kunden sine data før konvertering vert gjennomført.

Leverandøren skal spesifisere korleis sikkerheitskopien skal oppbevarast til Kunden har stadfesta at konverteringa er korrekt gjennomført.

## Avtalens punkt 4.1 Omfanget av garantien

Dersom Leverandøren stiller nærare krav til vedlikehald av utstyr som må vere utført for at garantien skal gjelde, skal dette spesifiserast her.

## Avtalens punkt 5.1 Leverandøren sitt ansvar for ytingane sine

I den utstrekning standardprogramvare som er omfatta av leveransen må leverast under standard lisensvilkår, skal dette oppgivast her i vedlegg. Kopi av lisensvilkåra skal leggast ved i vedlegg 10.

## Avtalens punkt 6.1 Kunden sitt ansvar og medverknad

Dersom den tekniske plattforma til Kunden må oppgraderast, jf. punkt 1.1, skal Leverandøren opplyse om dette her.

## Avtalens punkt 9.1 Eksterne rettslege krav og tiltak generelt

Leverandøren skal skildre korleis Leverandøren gjennom løysinga si varetar Kunden sine rettslege og partsspesifikke krav her.

## Avtalens punkt 10.7.1 Generelt om fri programvare

Dersom fri programvare skal nyttast i samband med leveransen, skal Leverandøren utarbeide ei oversikt over den aktuelle frie programvara. Oversikta skal takast inn her. Kopi av dei lisensvilkåra som gjeld for den aktuelle frie programvara skal takast inn i vedlegg 10.

## Avtalens punkt 10.7.4 Verknader av vidaredistribusjon av fri programvare

Dersom vidaredistribusjon, eller andre former for tilgjengeleggjering, inneber at også andre delar av leveransen enn det som opphavleg var fri programvare, vil verte omfatta av vilkåra i ein fri programvarelisens, skal Leverandøren presisere dette her.

## Avtalens punkt 10.7.5 Leverandøren sitt ansvar for rettsmanglar ved fri programvare

Leverandøren skal gjere greie for si vurdering av at Leverandøren sin bruk av fri programvare ikkje krenker rettane til tredjepart her. Ved vurderinga skal det bl.a. takast omsyn til kor veletablert den aktuelle frie programvara er i marknaden, Leverandøren sin eventuelle kjennskap til programvara si historie og opphav og om det i den relevante marknaden er kjent at nokon hevdar at programvara krenker rettane deira.

## Avtalens punkt 10.7.6 Kunden sitt ansvar ved krav om bruk av fri programvare

I den utstrekning Leverandøren er kjent med at fri programvare som er kravd brukt av Kunden som ein del av leveransen er ueigna til å oppfylle krav frå Kunden eller krenkjer eller av nokon er hevda å krenkje tredjeparts opphavsrett, skal Leverandøren påpeike dette her.

# Bilag 3: Den tekniske plattforma til Kunden

*Bilag 3 skal fyllast ut av Kunden.*

## Avtalens punkt 1.1 Omfanget av avtalen

Dersom Kunden i vedlegg 1 har spesifisert at leveransen skal fungere saman med den eksisterande tekniske plattforma til Kunden, skal Kunden skildre dei delane av den tekniske plattforma som den programvara som skal anskaffast, tilpassast og/eller utviklast gjennom denne avtalen, skal fungere saman med her:

Det skal gå fram kva for nokre versjonar av programvara som inngår i den tekniske plattforma. Det kan også vere relevant å skildre oppgraderingstakt for programvara, eventuelle planlagde større oppgraderingar og rutinar rundt periodisk vedlikehald.

Kunden bør skildre den arkitekturen og det systemlandskapet som den programvara som skal anskaffast, skal inngå i.

## Avtalens punkt 2.3.2 Samvirke med utstyr og anna programvare

Dersom Leverandøren er ansvarleg for integrasjon av programvara med anna programvare, skal Kunden oppgi dette her.

Kunden må skildre systema på ein slik måte at Leverandøren har nok informasjon til å gi pristilbod på integrasjonsarbeidet. Kunden må skildre format på data og anna som kan vere relevant for utforming av integrasjonsløysinga.

# Vedlegg 4: Prosjekt- og framdriftsplan

Kunden skal spesifisere ein overordna prosjekt- og framdriftsplan i vedlegg 4. Dersom det er oppgitt ein konkret oppstartsdag for leveransen, skal Leverandøren fylle ut med konkrete datoar. Dersom ikkje, skal Leverandøren fylle ut med generiske datoar som tar utgangspunkt i dato for kontraktsinngåing.

## Avtalens punkt 2.1.1. Prosjekt- og framdriftsplan

Ein overordna prosjekt- og framdriftsplan for gjennomføring av leveransen skal kome fram her.

Eksempel på milestolpeplan:

|  |  |  |  |
| --- | --- | --- | --- |
|  | **Milestolpe** | **SSA-T** | **Dato** |
| 1 | Kontrakt er signert |  | Referanse-dato |
| 2 | K har godkjent overordna prosjekt- og framdriftsplan | 2.1.1 | <+ tal dagar> |
| 3 | K har godkjent detaljspesifikasjon og fullstendige prosjektplanar | 2.2.2 | <+ tal dagar> |
| 4 | K har fått skriftleg melding om at løysinga er klar for akseptansetest frå Kunden | 2.4.2 | <+ tal dagar> |
| 5 | Kunden har gjennomført akseptansetest og har sendt Leverandøren melding om at testen er godkjend | 2.4.6 | <+ tal dagar> |
| 6 | Godkjenningsperioden er gått ut, og Kunden har sendt melding om at leveransen er godkjend (leveringsdag) | 2.5.3 | <+ tal dagar> |
| 7 | Utløp av garantiperioden | 4.1 | < 1 år etter leveringsdag> |

## Avtalens punkt 2.1.4 Delleveransar

Dersom det vert nytta delleveransar, skal dette skildrast nærare her.

Dersom det ikkje, som ein del av spesifiseringsfasen for første delleveranse, skal utarbeidast ein overordna spesifikasjon for heile leveransen som viser korleis delleveransane til saman dekker det samla leveringsomfanget i samsvar med avtalen, skal alternativ spesifiseringsmodell kome fram her.

Dersom godkjenningsperioden ikkje er 1 (éin) månad for kvar enkelt delleveranse og 2 (to) månader i samband med siste delleveranse som i avtaleteksten, skal dette kome fram her.

Dersom éin eller fleire delleveransar skal haldast utanfor samla testing, skal dette kome fram her.

## Avtalens punkt 2.2.1 Utarbeiding av detaljspesifikasjon

Dersom detaljspesifikasjonen skal innehalde andre element enn det som kjem fram av punkt 2.2.1 i avtalen, skal Kunden oppgi dette her.

Spesifiseringsarbeidet skal gjennomførast i samsvar med rutinar og retningslinjer som Kunden i vedlegg 1 har stilt krav om, eller stilt krav om at Leverandøren utarbeider. Rutinane og retningslinjene skal takast inn her i vedlegg 4.

Dersom Kunden ikkje kan stille med personar i møta som har kunnskap til å uttale seg i spørsmål som verkar inn på val av løysing, skal dette kome fram her.

## Avtalens punkt 2.2.2 Levering og godkjenning av detaljspesifikasjonen

Endeleg detaljspesifikasjon, jf. punkt 2.2.1, og ein fullstendig prosjekt- og framdriftsplan for leveransen, jf. punkt 2.1.1, skal vere overlevert Kunden for endeleg gjennomgang og godkjenning innan dei fristane som er fastsette her.

Dersom det er avtalt annan frist til å ta stilling til dokumenta enn det som går fram av punkt 2.2.2 i avtalen, skal dette kome fram her.

## Avtalens punkt 2.3.6 Dokumentasjon

Dokumentasjonen som det skal givast tilgang til i samsvar med punkt 2.3.6 i avtalen, skal leverast innan den eller dei fristane som er oppgitt her.

## Avtalens punkt 2.3.7 Opplæring

Dersom opplæring er ein del av leveransen, skal tidspunkt for opplæring gå fram her.

## Avtalens punkt 2.4.5 Gjennomføring av Kunden sin akseptansetest

Akseptansetesten skal byrjast på og avsluttast i samsvar med dei fristane som går fram her.

## Avtalens punkt 2.4.7 Idriftsetting

Tidsplan for førebuingar til idriftsetting går fram her.

## Avtalens punkt 5.3 Bruk av underleverandør

Underleverandør som er godkjend, skal oppgivast her.

## Avtalens punkt 11.5.2 Dagbot ved forseinking

Andre fristar enn avtalt tidspunkt for godkjenning av detaljspesifikasjon, løysing klar for akseptansetest, akseptansetest godkjend og leveringsdag som det skal knytast dagbøter til, skal kome fram her.

Dersom dagbotsatsar, berekningsgrunnlag eller anna løpetid for dagbøter skal avvike frå det som kjem fram i punkt 11.5.2 i avtalen, skal dette kome fram her.

Dersom det er avtalt at samla dagbøter skal kunne overstige 15 % av kontraktssummen, skal Kunden spesifisere dette her.

# Vedlegg 5: Testing og godkjenning

*Vedlegg 5 skal fyllast ut av Kunden. Eventuelt kan Kunden be Leverandøren fylle ut delar av vedlegget.*

## Avtalens punkt 2.1.4 Delleveransar

Dersom leveransen skal gjennomførast i form av delleveransar, skal Kunden skildre korleis akseptansetest av den enkelte delleveransen skal gjennomførast, og omfanget av testen her.

Dersom det skal vere godkjenningsperiode etter kvar delleveranse, kan Kunden spesifisere eventuelle undersøkingar i godkjenningsperioden her.

Forholdet mellom akseptansetest og godkjenningsperiode i delleveransane og samla akseptansetest og godkjenningsperiode for heile leveransen skal gå fram her.

## Avtalens punkt 2.2.2 Levering og godkjenning av detaljspesifikasjonen

Dersom Kunden ønsker å spesifisere nærare vilkår for Kunden si godkjenning av detaljspesifikasjonen, jf. punkt 2.2.2, i avtalen skal vilkåra kome fram her.

## Avtalens punkt 2.3.8 Konvertering

Kunden skal godkjenne Leverandøren sin framgangsmåte for konverteringa (konverteringsprogrammet) ved å gjennomføre éi eller fleire prøvekonverteringar av data og verifisere at prøvekonverteringa er riktig gjennomført, medrekna at data er overført og i riktig format. Kunden skal spesifisere korleis verifiseringa av prøvekonverteringa skal gå føre seg her.

Kunden skal skildre korleis godkjenninga av konverteringa skal gå føre seg her.

## Avtalens punkt 2.4.1 Førebuingar til akseptansetest

Kunden og Leverandøren sine plikter i samband med førebuingar til akseptansetesten skal gå fram her.

Kunden skal skildre kva for oppgåver Leverandøren skal gjennomføre som førebuingar til Kunden sin akseptansetest. Eksempel på slike oppgåver kan vere:

* opplæring av testbrukarar
* bistand til utarbeiding av testscenario til akseptansetesten
* utarbeiding av brukarrettleiing til testarane
* installasjon av akseptansetestversjon av programvara eller utarbeiding av rettleiing til Kunden sitt driftspersonell som skal utføre installasjonen

Kunden skal også skildre dei oppgåvene Kunden sjølv skal gjennomføre.

## Avtalens punkt 2.4.2 Løysing klar for akseptansetest

Kunden sine eventuelle krav som avgrensar talet på feil av ulike kategoriar i løysinga ved oppstart av akseptansetesten, skal gå fram her.

## Avtalens punkt 2.4.3 Plan for Kunden sin akseptansetest og godkjenningsperioden

Dersom Leverandøren skal bidra i utarbeiding av plan for Kunden sin akseptansetest, skal Kunden spesifisere dette her.

Dersom Leverandøren skal skildre kva slags materiale frå eiga testing som kan gjerast tilgjengeleg for Kunden slik at Kunden kan bruke det som grunnlag for eige arbeid med testplanen, skal dette spesifiserast her.

Dersom Kunden ønsker å legge akseptansetestplanen fram for Leverandøren til kommentar, skal dette gå fram her. Frist for skriftleg tilbakemelding frå Leverandøren på om akseptansetestplanen vert rekna for dekkande for å oppnå tilfredsstillande testing av løysinga, skal gå fram her.

## Avtalens punkt 2.4.4 Omfanget av akseptansetesten

Kunden sin akseptansetest skal omfatte den programvara og det utstyret som inngår i leveransen. Omfanget av akseptansetesten er nærare skildra her i vedlegg 5 og testplanen.

## Avtalens punkt 2.4.5 Gjennomføring av Kunden sin akseptansetest

Kunden skal skildre korleis han ønsker å gjennomføre akseptansetesten her, eller i ein eigen akseptansetestplan. Skildringa skal innehalde kva som må vere på plass før testen skal starte, korleis testen skal gjennomførast og avsluttast.

Eksempel på punkt som bør dekkast av skildringa:

Før oppstart:

* Skaffe til vegar utstyr som skal brukast i testen
* opplæring av testarane
* Brukardokumentasjon og anna materiale testarane treng
* Skildre rutinar for korleis testarane skal dokumentere og rapportere feil
* Skaffe til vegar testdata
* Lage testskildringar
* Lage plan over kva for ei rekkefølge testane skal gjennomførast i som tar omsyn til eventuelle avhengnader mellom testane

Gjennomføring av testen:

* Administrere gjennomføring av testrundane
* Følge opp testarane, gi brukarstøtte ved behov
* Sjekke at feil lar seg reprodusere og kvalitetssikre feilrapportar før dei vert sende til Leverandøren for feilretting

Avslutning:

* Forsikre seg om at alt som skulle testast, er vorte testa
* Reteste dei siste feilrettingane
* Køyre regresjonstest
* Sikre at nivået på uteståande feil er innanfor ramma av det som er avtalt

Dersom det skal nyttast ein annan definisjon av feil enn det som går fram av tabellen i punkt 2.4.5 i avtalen, skal Kunden definere dette her.

Rutinar for korleis retta versjonar skal leverast Kunden for retesting, og korleis retestinga skal gå føre seg, skal vere skildra her.

## Avtalens punkt 2.4.6 Godkjenning av Kunden sin akseptansetest

Dersom det skal nyttast andre eller meir detaljerte kriterium for å godkjenne akseptansetesten enn det som går fram av punkt 2.4.6 i avtalen, skal Kunden spesifisere dette her.

## Avtalens punkt 2.4.7 Idriftsetting

Partane sine plikter i samband med idriftsetting skal gå fram her.

## Avtalens punkt 2.5.1 Varigheit

Dersom det er avtalt anna varigheit på lengda av godkjenningsperioden enn det som kjem fram av punkt 2.5.1 i avtalen, skal dette kome fram her.

## Avtalens punkt 2.5.2 Gjennomføring av godkjenningsperioden

Dersom Kunden skal gjennomføre eigne undersøkingar i godkjenningsperioden, skal Kunden spesifisere det her, eller i ein eigen plan for godkjenningsperioden.

Dersom det skal nyttast ein eigen prosedyre for feilmelding i godkjenningsperioden, skal Kunden skildre dette her eller i ein eigen plan for godkjenningsperioden.

Dersom Leverandøren skal ha moglegheit til å utbetre eventuelle feil rapporterte i godkjenningsperioden etter utgangen av godkjenningsperioden, skal Kunden oppgi det her.

## Avtalens punkt 2.5.3 Endeleg godkjenning – leveringsdag

Dersom det skal avtalast andre kriterium for godkjenning av leveransen enn dei som går fram av avtalen, skal Kunden spesifisere dette her.

# Vedlegg 6: Administrative reglar

*Bilaget blir brukt til å samle administrative rutinar for avtaleforholdet og samarbeidet mellom partane.*

*Det skal gå fram av bilag 1 kva delar av bilag 6 som skal fyllast ut av Kunden. Eventuelt kan Kunden i vedlegg 1 be Leverandøren fylle ut delar av vedlegget.*

## Avtalens punkt 1.4 Partane sine representantar

Representant som har fått myndigheit for partane, og prosedyrar og varslingsfristar for eventuell utskifting av desse, skal spesifiserast her.

## Avtalens punkt 2.1.2 Prosjektorganisering

Prosjektorganisering, definisjon av roller, ansvar og fullmakter, styringsdokument, rapportering, møte og møtefrekvens skal skildrast her.

## Avtalens punkt 2.1.3 Prosjektdokumentasjon

Leverandøren skal sende over til Kunden statusrapportar for prosjektet i samsvar med rutinane avtalt her.

## Avtalens punkt 2.3.5 Revisjon

Nærare prosedyrar og varslingsreglar, jf. punkt 2.3.5 i avtalen, skal gå fram her.

## Avtalens punkt 2.3.7 Opplæring

Dersom opplæring er ein del av leveransen, skal Leverandøren fylle inn namn på dei som skal stå for opplæringa her.

## Avtalens punkt 3.2 Endringsoverslag

Dersom det skal nyttast andre rutinar eller fristar for endringsoverslag enn dei som går fram av avtalen, skal Kunden spesifisere dette her eller i det enkelte endringsoverslaget.

## Avtalens punkt 5.2 Krav til Leverandøren sine ressursar og kompetanse

Leverandøren sin prosjektleiar og anna nøkkelpersonell skal oppgivast her.

## Avtalens punkt 5.3 Bruk av underleverandør

Leverandøren sine godkjende underleverandørar skal oppgivast her.

## Avtalens punkt 5.4 Samarbeid med tredjepart

Dersom det er avtalt at Leverandøren skal samarbeide med tredjepart, skal omfanget av bistand avtalast nærare her.

## Avtalens punkt 5.5 Lønns- og arbeidsvilkår

Dokumentasjon av om Leverandøren oppfyller Leverandøren sine forpliktingar som nemnt i punkt 5.5 i avtalen (Lønns- og arbeidsvilkår) skal kome fram her. Dokumentasjonen kan bestå av ei eigenerklæring eller ei tredjepartserklæring om at det er samsvar mellom aktuell tariffavtale og faktiske lønns- og arbeidsvilkår for oppfylling av Leverandøren og eventuelle underleverandørar sine forpliktingar.

Nærare presiseringar om gjennomføring av punkt 5.5 i avtalen kan avtalast her.

## Avtalens punkt 6.2 Kunden sin bruk av tredjepart

Dersom Kunden skal få hjelp av tredjepart i samband med oppgåvene sine under avtalen, skal Kunden oppgi tredjeparten(-partane) her.

## Avtalens punkt 7.1 Møte

Annan frist og rutinar for møte som ein av partane finn det nødvendig å innkalle til, skal kome fram her.

## Avtalens punkt 7.4 Skriftlegheit

Dersom det er avtalt at varsel, krav eller andre meldingar knytte til denne avtalen skal givast på ein annan måte enn skriftleg til den postadressa eller elektroniske adressa som er oppgitt på framsida av avtalen, skal Kunden oppgi dette her.

## Avtalens punkt 9.3 Personopplysningar

Underleverandørar som er godkjende av Kunden, skal gå fram her.

## Avtalens punkt 16.3 Uavhengig ekspert

Dersom partane i samband med inngåinga av avtalen oppnemner ein uavhengig ekspert, skal denne oppgivast her.

# Vedlegg 7: Samla pris og prisreglar

*Alle prisar og nærare vilkår for det vederlaget Kunden skal betale for Leverandøren sine ytingar skal gå fram her i vedlegg 7. Kunden må tenkje gjennom kva for nokre prisformat (timepris, einingspris, fastpris, målpris mv.) Leverandøren skal basere tilbodet sitt på, og lage malar for dette i vedlegg 7. Eventuelle spesielle betalingsordningar som rabattar, forskot, delbetalingar og avvikande betalingstidspunkt skal også gå fram.*

## Avtalens punkt 8.1 Vederlag

Alle prisar og nærare vilkår for det vederlaget Kunden skal betale for Leverandøren sine ytingar, skal kome fram her.

Dersom prisar skal oppgivast som timeprisar, eventuelt differensiert for ulike kompetansekategoriar, skal Kunden spesifisere dette her.

Eksempel på prisformat for timepris:

|  |  |
| --- | --- |
| **Skildring** | **Timepris** |
| Juniorkonsulent (f.eks. 0–3 år) |  |
| Seniorkonsulent (f.eks. 3–10 år) |  |
| Junior systemutviklar |  |
| Senior systemutviklar |  |
| Prosjektleiar |  |
|  |  |

Dersom delar av leveransen skal prisast samla, skal dette oppgivast her. Element som skal prisast særskilt, kan vere:

* spesifikasjonsfasen
* utstyr
* programvare
* installasjon
* tilpassingar
* integrasjonar
* opplæring
* konvertering av Kunden sine data
* standardprisar for utarbeiding av endringsoverslag
* vederlag for samarbeid med tredjepart som utfører arbeid på vegner av Kunden

Det kan nyttast ulike prisformat som f.eks. einingspris, fastpris eller målpris.

Eksempel på tabell over element som skal prisast særskilt:

|  |  |  |  |  |
| --- | --- | --- | --- | --- |
|  | **Referanse til skildring i vedlegg 1** | **Referanse til skildring i vedlegg 2** | **Pris** | **Sum** |
| **1** |  |  |  |  |
| **2** |  |  |  |  |
| **3** |  |  |  |  |
|  |  |  |  |  |

Dersom utlegg, medrekna reise- og diettkostnader, skal dekkast, må dette opplysast her. Dersom satsane skal avvike frå Statens gjeldende satsar, må dette også kome fram her.

Dersom reisetid skal fakturerast, må dette kome fram her. Satsane for dette må likeins oppgivast.

Dersom prisar ikkje skal oppgivast eksklusive meirverdiavgift, men inkludert toll og eventuelt andre avgifter, skal Kunden spesifisere alternativt prisoppsett her.

Dersom Kunden opnar for at prisar på komponentar som vert leverte frå utlandet kan oppgivast i utanlandsk valuta, skal dette kome fram her.

## Avtalens punkt 8.2 Fakturering

Kunden sine krav til betalingsplan og andre betalingsvilkår skal kome fram her.

Eksempel på betalingsplan med fordeling av betaling på oppfylling av viktige milestolpar

|  |  |  |
| --- | --- | --- |
|  | **Milestolpe** | **Prosentvis del som skal betalast ved milestolpeoppnåing** |
| 1 | Kontrakt er signert | 25 % |
| 2 | K har godkjent overordna prosjekt- og framdriftsplan |  |
| 3 | K har godkjent detaljspesifikasjon og fullstendige prosjektplanar | 25 % |
| 4 | K har fått skriftleg melding om at løysinga er klar for akseptansetest frå Kunden. | 20 % |
| 5 | Kunden har gjennomført akseptansetest og har sendt Leverandøren melding om at testen er godkjend |  |
| 6 | Godkjenningsperioden er gått ut, og Kunden har sendt melding om at leveransen er godkjend (leveringsdag) | 20 % |
| 7 | Utløp av garantiperioden | 10 % |
| Total |  | 100 % |

## Avtalens punkt 8.5 Prisendringar

Kunden skal spesifisere eventuelle andre reglar om prisendringar enn det som går fram av punkt 8.5 i avtalen, her.

## Avtalens punkt 2.3.2 Samvirke med utstyr og anna programvare

Dersom Integrasjonar som vert leverte som tilleggstenester ikkje skal betalast av Kunden etter medgått tid basert på Leverandøren sine timepriser, skal Kunden oppgi dette her.

## Avtalens punkt 2.3.7 Opplæring

Dersom opplæring er ein del av leveransen i samsvar med vedlegg 1 og vedlegg 6, skal vederlag for opplæringa spesifiserast her.

## Avtalens punkt 2.3.8 Konvertering

Dersom prisar for eventuell konvertering av Kunden sine data ikkje skal vere basert på timepris, skal Kunden spesifisere dette her.

## Avtalens punkt 2.6.1 Avbestilling i samband med spesifiseringsfasen

Kunden kan fastsette eit avbestillingsvederlag for spesifiseringsfasen her. Dersom dette vert gjort, vil ikkje Kunden belastast for kostnader knytte til omdisponering av Leverandøren sitt personell (punkt b) eller Leverandøren sine andre dokumenterte kostnader (punkt c). Kunden bør vere forsiktig med å sette avbestillingsvederlaget for lågt, då dette vil kunne føre til at Leverandøren tar atterhald som medfører avvising.

Dersom Kunden har avtalt eit eige vederlag for spesifiseringsfasen, skal samla avbestillingsvederlag for arbeid og omstillingskostnader ikkje overstige dette beløpet.

Dersom Kunden verken har oppgitt avbestillingsvederlag eller det her i vedlegg 7 samla sett ikkje går fram eit vederlag for spesifiseringsfasen, er det inga øvre ramme for Kunden sitt vederlag til Leverandøren. I slikt tilfelle vil Kunden kunne verte ansvarleg for dei beløpa/kostnadene som går fram av punkt a) til c).

## Avtalens punkt 2.6.2 Avbestilling etter spesifiseringsfasen

Dersom avbestillingsvederlaget etter spesifiseringsfasen skal avvike frå punkt 2.6.2 i avtalen, skal dette kome fram her.

## Avtalens punkt 3.2 Endringsoverslag

Dersom Leverandøren skal tilby standardprisar for utarbeiding av endringsoverslag, skal Kunden spesifisere dette her.

## Avtalens punkt 4.1 Omfanget av garantien

Dersom garantiperioden vik frå eller skal kunne vike frå punkt 4.1 i avtalen, skal Kunden oppgi dette her.

## Avtalens punkt 5.1 Leverandøren sitt ansvar for ytingane sine

Dersom det skal oppgivast ei øvre økonomisk ramme for Leverandøren si plikt til å utarbeide mellombels løysingar som dekker feil i standardprogramvare, skal Kunden oppgi dette her.

Leverandøren skal sikre at standardprogramvare vert tilbydd under lisensvilkår med disposisjonsrett som er dekkande for dei krava som Kunden i vedlegg 1 har stilt til leveransen og bruksområdet for denne, og reglane i denne avtalen om disposisjonsrett. Dersom det er avvik mellom reglane i lisensvilkåra om disposisjonsrett og reglane i denne avtalen om disposisjonsrett, skal Leverandøren tydeleg skildre desse avvika her.

## Avtalens punkt 5.4 Samarbeid med tredjepart

Kunden skal spesifisere eventuelt vederlag for Leverandøren sitt samarbeid med tredjepart som utfører arbeid på vegner av Kunden her.

## Avtalens punkt 10.2.1 Avgrensa disposisjonsrett

Leverandøren skal spesifisere vederlaget for disposisjonsretten til programma (lisensar) og oppgi eventuelle føresetnader og avgrensingar, for eksempel når det gjeld talet på brukarar eller stad/utstyr for utøving av disposisjonsretten, eller andre forhold, her.

## Avtalens punkt 10.4.1 Eksemplarframstilling (kopiering)

Leverandøren skal oppgi prisane sine på kopiar av dokumentasjon her.

## Avtalens punkt 10.5.2 Varigheita av disposisjonsretten

Dersom varigheita av disposisjonsretten vik frå punkt 10.5.2 i avtalen, skal Kunden be Leverandøren oppgi dette her.

Dersom det er avtalt disposisjonsrett med jamleg vederlag, kan disposisjonsretten seiast opp av Kunden med 3 (tre) månaders varsel med mindre Kunden har oppgitt annan frist her.

Eventuelle nærare reglar om vederlag i oppseiingsperioden kan avtalast her.

# Vedlegg 8: Endringar i den generelle avtaleteksten

*Endringar til den generelle avtaleteksten skal samlast her med mindre den generelle avtaleteksten tilviser slike endringar til eit anna bilag.*

*Det er mogleg å gjere endringar til alle punkt i avtalen, også der det ikkje klart blir vist til at endringar kan avtalast. Endringane til avtaleteksten skal komme fram her, slik at teksten i den generelle avtaleteksten blir verande uendra. Det må komme klart og utvetydig fram kva slags føresegner i avtalen det er gjort endringar til og resultatet av endringa.*

*Leverandøren bør likevel vere merksam på at avvik, atterhald og endringar i avtalen ved tilbodsinnlevering kan medføre at tilbodet blir avvist av Kunden.*

Eksempel på endringstabell:

|  |  |
| --- | --- |
| **Punkt i avtalen** | **Blir erstatta med** |
| Kapittel x.x.x, avsnitt y | Ny formulering/tekst |
|  |  |
|  |  |
|  |  |

# Bilag 9: Endringar av leveransen etter avtaleinngåinga

## Avtalens punkt 3.4 Dokumentasjon av endringa

Leverandøren skal føre ein fortløpande katalog over endringane som utgjer vedlegg 9, og utan ugrunna opphald gi Kunden ein oppdatert kopi. Kunden må sjølv halde oversikt over kva slags endringsførespurnader dei har sendt, kva slags endringsoverslag dei har fått og kva slags endringsordrar dei har gitt.

Eksempel på endringskatalog:

|  |  |  |  |
| --- | --- | --- | --- |
| **Endringsnr.** | **Skildring** | **Ikraftsetjingsdato** | **Arkivreferanse** |
|  |  |  |  |
|  |  |  |  |
|  |  |  |  |
|  |  |  |  |

# Vedlegg 10: Lisensvilkår for standardprogramvare og fri programvare

*Her i vedlegg 10 skal det takast inn ein kopi av lisensvilkår for standardprogramvare og fri programvare.*

## Avtalens punkt 5.1 Lisensvilkår for standardprogramvare og fri programvare

I den utstrekning standardprogramvare som er omfatta av leveransen må leverast under standard lisensvilkår, skal dette vere uttrykkeleg oppgitt i eit eige kapittel i vedlegg 2, og kopiar av lisensvilkåra skal vere vedlagt her.

## Avtalens punkt 10.7.1 Generelt om fri programvare

Dersom fri programvare skal nyttast i samband med leveransen, skal Leverandøren utarbeide ei oversikt over den aktuelle frie programvara. Oversikta vert tatt inn i eit eige kapittel i vedlegg 2. Kopi av dei lisensvilkåra som gjeld for den aktuelle frie programvara, skal takast inn i vedlegg 10.